28 de desembre

El 28 de desembre és el tres-cents seixanta-dosè (362é) dia de l'any —segons el calendari gregorià– o el tres-cents seixanta-tresé (363é) d'un any de traspàs. Resten 3 jorns per acabar l'any.

A Espanya i els països hispanoamericans (Argentina, Mèxic, el Perú, Veneçuela…) el 28 de desembre també és conegut com el Dia dels Innocents per l'onomàstica dels Sants Innocents, durant el qual la gent sol fer bromes («innocentades») i els mitjans publiquen notícies falses més o menys inversemblants (com el «dia d'enganar» a Menorca o «peix d'abril» a l'Alguer, Catalunya del Nord i altres llocs): el costum de les innocentades, d'origen medieval, està relacionat amb el regnat del bisbetó, que comença el 6 de desembre i acaba el dia 28. En canvi, el costum de penjar càguiles en l'esquena de la gent és exclusiva d'aquest dia, com també les festes populars que tenen lloc a Ibi, Tremp o Xalans.

No obstant això, entre les efemèrides més notables del dia, hi ha fites històriques com la proclamació del primer Comte de Barcelona (Berà, l'any 801); el reconeixement de l'Imperi Romà d'Occident per part de l'Imperi Romà d'Orient (457); la tronada de l'Allerkindleinsflut (1248); la mort de Medici en la Batalla de Garellano (1503), després de la qual el Regne de Nàpols seria incorporat a la Corona d'Aragó; l'estrena del cinematògraf dels germans Lumière a París en la seva primera projecció cinematogràfica pública (1895) —a la qual assistí Georges Méliès, qui més tard faria pel·lícules–; i el tsunami de Messina (1908).

Entre totes les personalitats nascudes un 28 de desembre estan Tatlin (1885), F. W. Murnau (1888), Elvira de Hidalgo (1891), Stan Lee (1922), Maggie Smith (1934), Denzel Washington (1954), Quim Torra (1962) o Linus Torvalds (1969); quant a les defuncions, Rob Roy (1734), Ravel (1837), Sam Peckinpah (1984), Ricardo Tormo (1998), Susan Sontag (2004) o Joan Monleon (2009).

En el món del futbol sol ser un dia assenyalat perquè molts dels partits amistosos anuals que juguen les seleccions «autonòmiques» entre les festes de Nadal i Cap d'Any tenen lloc el 28 de desembre: l'últim, l'Euskadi-Catalunya de 2014.

Efemèrides

Cinema

Còmic

Música

Videojocs

Naixements 

 Països Catalans
 1857, Barcelona: Eliseu Meifrèn i Roig, pintor català.
 1887, Campos, Mallorca: Coloma Abrines Vidal –Madò Coloma Solera–, cuinera i divulgadora gastronòmica mallorquina (m. 1987).
 1928, Barcelona: Màrius Sampere i Passarell, poeta català.
 1956, Almacelles, Lleidaː Teresa Rodrigo Anoro, física catalana, catedràtica de Física Atòmica de la Universitat de Cantàbria 
 1965, Barcelona: Marta Cantón i Gutiérrez, gimnasta especialitzada en gimnàstica rítmica, la primera esportista espanyola a obtenir un diploma olímpic.
 Barcelona: Dàmaris Gelabert, pedagoga, musicoterapeuta, autora i cantant de cançons infantils.

 Resta del món
 1834, Trenton, Nova Jerseyː Julie Hart Beers, pintora paisatgista estatunidenca (m. 1913).
 1891, Vall-de-roures: Elvira de Hidalgo, soprano de coloratura i mestra de cant (m. 1980).
 1925, Ulm: Hildegard Knef, actriu alemanya, dobladora, cantant (m. 2002).
 1926, Missouri: Donna Hightower, cantant i compositora nord-americana (m. 2013).
 1955, Gârleni, Bacău, Romania: Magda Carneci, escriptora, historiadora de l'art, assagista i professora universitària romanesa.
 1970, Haarlem, Països Baixos: Brenda Schultz-McCarthy, tennista professional neerlandesa.
 1981, Nova York: Sienna Miller, actriu, model, dissenyadora de moda estatunidenca-britànica.

Necrològiques 

 Països Catalans

 2

 1968 - Barcelona: Aurora Casanovas i Puig, historiadora del gravat catalana (m.1968).
 2002 - L'Escala, Alt Empordà: Emília Xargay i Pagès, pintora, ceramista i escultora catalana (n. 1927).
 2007 - Barcelona: Claude Collet Millioud, pintora, dibuixant i gravadora suïssa que va viure bona part de la vida a Barcelona (n. 1929).

 2018 - Barcelona: Irene Balaguer i Felip, mestra i pedagoga catalana, presidenta de l'Associació Rosa Sensat (n. 1948).
 2019 - Barcelona: Amèlia Riera i Toyos, pintora i gravadora catalana (n. 1928).

 Resta del món

 2004 - Nova York: Susan Sontag, intel·lectual i escriptora: novel·lista, assagista, crítica i directora teatral i cinematogràfica (n. 1933).
 2006 - Saragossa: Pilar Andrés de Pablo, coneguda com a Pilarín Andrés, va ser una soprano espanyola (n. 1921).

Festes locals i nacionals 
{| class="wikitable sortable"
|-
!Lloc
!Celebració
|-
| Austràlia Meridional
|Proclamation Day («Dia de la Proclamació»)
|-
| Castellvell del Camp
| Festa de la Banya (des de 1851)
|-
| Alcoi
|funcions especials del Tirisiti
|-
| Bellmunt del Priorat
|Badejada
|-
| Ibi
| Festa dels Enfarinats o de la Justícia Nova (des de 1981)
|-
| L'Alcúdia i altri
| Recital dels Innocents (des de 2005)<ref>[http://www.vilaweb.cat/noticia/4163992/20131225/nit-musical-innocents-trasllada-ontinyent.html VilaWeb Ontinyent'] La nit musical dels Innocents es trasllada a Ontinyent</ref>
|-
| Elx
|Vinguda de la Mare de Déu de l'Assumpció
|-
| Manresa
|La Innocentada (espectacle teatral costumista)
|-
| Reus
|llançament del coet Espeteck
|-
| Terrassa
|Festa de la Llufa
|-
| Tremp (ciutat)
| Aixecada del ninot
|}

 Festes populars 
A més d'innocentades o notícies falses com les de l'1 d'abril, el 28 de desembre és la data de moltes festes de folls, danses i altres tradicions populars:
 Agost (Alacantí): el Rei i la Reina Mora ballen amb els danseros.
 Barcelona: antigament hi havia el costum de fer innocentades gremials.
 Cinctorres: ballen els reis i els comtes.
 Els Guiamets: esmorzar popular i ball a la nit.
 Moncofa: lliguen les xiques amb cordes i cobren per soltar-les.
 Torredembarra: «fer barrera» per a captar diners.
 La Vilavella: els sublevats feien un pregó satíric i un dinar amb la recaptació dels imposts, però en acabant passaven a dir-se «Tomasets» i ser l'objecte de burla;
 Xalans: la festa de folls més antiga que encara se celebra, «los Locos», datada a començaments del .

A Veneçuela, el Dia dels Innocents té diferents noms i costums en cada un dels estats:
 Caicara de Maturín: la Fiesta del Mono.
 Estat Lara i Guárico: los Zaragozas.
 Estat Mérida, Trujillo i Portuguesa: Fiesta de los Locos y Locainas; en altres pobles de Mérida ballen la dansa tradicional dels Giros de San Benito.
 Estat Miranda: ballen els Boleros.
 Naiguatá i Osma: el Gobierno de las Mujeres; en altres pobles de Mérida ballen la dansa tradicional dels Giros de San Benito.
 La Vela de Coro (estat Falcón): ixen els Locos de la Vela, en la qual el personatge del Correo passa per les cases on un altre personatge, la Mojiganga'', havia deixat una invitació el dia 27.

Santoral 
 Abel, màrtir
 Càstor d'Àfrica, màrtir
 Sants Innocents, màrtirs
 Serventes de Déu: Enriqueta Rodon i Asencio, fundadora de les Terciàries Franciscanes de la Mare de Déu del Bon Consell; Carme Sala i Bigas (Tona, 1920-Vic, 1952), monja dominica.

Vegeu també 
 1 d'abril: dia d'enganyar («peix d'abril»)
 Plantilla:Desembre 28 (selecció d'efemèrides per a la portada)
 Viquipèdia:Innocentades (històric d'innocentades des del 2007)

Referències 

28